|  |  |
| --- | --- |
|  | \*P/2067736\* |

**REPUBLIKA HRVATSKA**

SPLITSKO-DALMATINSKA ŽUPANIJA

GRAD SPLIT

Upravni odjel za komunalno gospodarstvo, redarstvo i mjesnu samoupravu

Odsjek za mjesnu samoupravu

KLASA: 363-01/19-01/116

URBROJ: 2181/01-11-03/18-19-1

Split, 2. srpnja 2019. godine

Temeljem članka 5. Pravilnika o dodjeli bespovratnih potpora male vrijednosti za radove ugradnje dizala u više etažnim stambenim i stambeno – poslovnim građevinama na području grada Splita („Službeni glasnik Grada Splita“ broj 26/19) i Zaključka Gradonačelnika Grada Splita o raspisivanju Javnog poziva za dodjelu potpora male vrijednosti za radove ugradnje dizala u više etažnim stambenim i stambeno – poslovnim građevinama na području grada Splita, KLASA: 363-01/19-01/90,URBROJ:2181/01-09-02/19-19-7 od 07. lipnja 2019. godine, Grad Split, Upravni odjel za komunalno gospodarstvo, redarstvo i mjesnu samoupravu Grada Splita, raspisuje

JAVNI POZIV

za dostavu prijava za dodjelu potpora za radove ugradnje dizala u više etažnim stambenim i stambeno – poslovnim građevinama na području grada Splita

1. *PREDMET JAVNOG POZIVA*

*Predmet ovog Javnog poziva je javno* prikupljanje prijava za dodjelu potpora male vrijednosti za radove ugradnje dizala u više etažnim stambenim i stambeno – poslovnim zgradama na području grada Splita.

Potpora će se dodjeljivati za radove ugradnje dizala unutar objekta (u stubištu) ili alternativno uz dvorišno pročelje zgrade.

1. PODNOSITELJI PRIJAVE

Prijavu za dodjelu potpora za radove ugradnje dizala koje su predmet ovog Javnog poziva mogu podnijeti vlasnici/suvlasnici ili opunomoćeni predstavnici suvlasnika.

1. PRIHVATLJIVI PRIJAVITELJI

Prihvatljivi prijavitelji su vlasnici/suvlasnici ili predstavnici suvlasnika stambenih zgrada na području grada Splita i imaju pripremljeni glavni projekt/troškovnik ili ugovor radova (ako je primjenjivo) za radove ugradnje dizala.

1. IZNOS POTPORE

Iznos sredstava koji se putem Javnog poziva dodjeljuju kao potpora financiranja radova ugradnje dizala u više etažnim stambenim i stambeno poslovnim zgradama iznosi 3.000,00 kuna po stanu unutar zgrade – ulaza i to za zgrade od četiri i više katova .

1. NAČIN, MJESTO I ROK PODNOŠENJA PRIJAVE

Prijava za dodjelu financijske potpore za radove ugradnje dizala podnosi se u pisanom obliku na Prijavnom obrascu (obrascu 1).

Uz Prijavni obrazac potrebno je priložiti propisanu dokumentaciju iz točke VII. ovog Javnog poziva s ispunjenim obrascima i svim propisanim prilozima.

Prijava se može predati neposredno u pisarnicu Grada Splita, Obala kneza Branimira 17, ili dostaviti preporučeno poštom na adresu: Grad Split, Upravni odjel za komunalno gospodarstvo, redarstvo i mjesnu samoupravu, Odsjek za mjesnu samoupravu, Obala kneza Branimira 17, Split sa naznakom „Javni poziv za dodjelu potpore za radove ugradnje dizala“, „NE OTVARATI“.

Pravilnik i obrasci- dokumentacija za prijavu na Javni poziv mogu se podignuti u Gradskoj upravi Grada Splita, I. kat, soba broj 101 i 102, Obala kneza Branimira 17, ili ispisati sa službene internetske stranice Grada Splita [www.split.hr](http://www.split.hr).

Rok za dostavu prijava je 30 dana i počinje teći danom objave Javnog poziva na Web stranici Grada Splita, a najkasnije do zaključno sa 02. kolovoza 2019. godine.

Nepravovremene prijave, prijave koje nisu podnesene u skladu s odredbama Javnog poziva i Pravilnika, kao i prijave koje nisu predmet Javnog poziva, neće se razmatrati.

1. UVJETI KOJIMA PODNOSITELJI PRIJAVE MORAJU UDOVOLJAVATI

Uvjeti koje podnositelji prijava moraju udovoljavati kao bi ostvarili pravo na financijsku potporu iz javnog poziva su sljedeći:

* punoljetne, fizičke osobe s prebivalištem na području grada Splita;
* građevina/zgrada za koju se planira ugradnja dizala mora se nalaziti na području grada Splita
* posjeduju dokaz o vlasništvu nad zgradom za koju se planira ugraditi dizalo, te imaju prijavljeno prebivalište na adresi na kojoj se planira ugraditi dizalo;
* posjeduje odgovarajući akt kojim se dopušta ugradnja dizala;
* suglasnost svih suvlasnika (natpolovičnu) za ugradnju dizala u zajedničku zgradu/ulaz.

1. POTREBNA DOKUMENTACIJA

Podnositelji prijave na Javni poziv moraju priložiti slijedeću dokumentaciju:

* Prijavni obrazac za podnošenje zahtjeva za dodjelu potpore;
* Pisanu punomoć vlasnika/svih suvlasnika zgrade za zastupanje osobi koja je podnositelj prijave, a minimalno punomoć natpolovične većine suvlasnika sukladno udjelima u vlasništvu predmetne zgrade;
* Pisanu i vlastoručno potpisanu izjavu osobe ovlaštene za zastupanje i to pod punom materijalnom i kaznenom odgovornošću o broju stanova u zgradi – ulazu;
* Izjavu vlasnika/svih suvlasnika (natpolovičnu) nad predmetnom zgradom da su suglasni za ugradnju dizala;
* Presliku osobnih iskaznica (služe samo u svrhu provedbe Javnog poziva i neće se javno objavljivati);
* Dokaz o vlasništvu zgrade ( presliku zemljišnoknjižnog izvatka);
* Dokaz o postotku utvrđenog invaliditeta stanara zgrade (npr. presliku rješenja donesenog od nadležnog tijela):
* Dokaz o starosti/godini izgradnje zgrade (kopija građevinske ili uporabne dozvole ili i drugog vjerodostojnog dokumenta koji će poslužiti kao dokaz;
* Glavni projekt za radove ugradnje dizala s troškovnikom, ovjeren i izrađen u skladu sa Zakonom o gradnji i drugim zakonima , pravilnicima i propisima;
* Glavni projekt ukoliko se dizalo postavlja izvana, odnosno uz dvorišno pročelje zgrade;
* Jednu ponudu/troškovnik za izvođenje radova pribavljenu od strane ovlaštenog/registriranog izvođača, ukoliko se ugrađuje dizalo u prazan prostor zgrade;
* Presliku ugovora s ovlaštenim izvođačem radova (ako je zaključen ugovor);
* Druga dokumentacija na zahtjev Grada Splita

1. POSTUPAK I KRITERIJI ZA DONOŠENJE RANG – LISTE

Nakon isteka roka za podnošenje prijava, pravodobno pristigle prijave Upravni odjel za komunalno gospodarstvo, redarstvo i mjesnu samoupravu dostavlja Povjerenstvu za provođenje Javnog poziva za dodjelu potpore za radove ugradnje dizala.

Povjerenstvo za provođenje javnog poziva za dodjelu potpore za radove ugradnje dizala će stručno vrednovati podnesene prijave i izvršiti bodovanje na temelju niže navedenih kriterija.

KRITERIJI ZA DONOŠENJE RANG – LISTE

1. PRIPREMLJENOST DOKUMENTACIJE, i to:

- zaključen ugovor s ovlaštenim izvođačem radova 1 bod

1. STAROST/GODINA IZGRADNJE ZGRADE, i to:

- za zgrade izgrađene do 1980 godine 3 boda

- za zgrade izgrađene od 1981 godine do 2000 godine 2 boda

- za zgrade izgrađene od 2001 godine 1 bod

1. BROJ KATOVA ZGRADE, i to:

- za zgrade od četiri kata 2 boda

- za zgrade od pet i više katova 4 boda

1. LOKACIJA ZGRADE PO ZONAMA, i to:
2. ZONA 0,5 boda
3. ZONA 1 bod
4. ZONA 1,5 bod
5. ZONA 2 boda

Lokacija - zona zgrada propisana je sukladno zonama utvrđenim člankom 28. Pravilnika o davanju na korištenje prostorija u gradskim kotarevima i mjesnim odborima Grada Splita („Službeni glasnik Grada Splita“ broj 13/16).

1. VLASNIŠTVO ZGRADE, i to:

- većinsko vlasništvo fizičkih osoba 3 boda

- većinsko vlasništvo pravnih osoba 1 bod

1. NAMJENA ZGRADE, i to

- stambena namjena 3 boda

- stambeno – poslovna namjena 1 bod

1. PREMA POSTOTKU UTVRĐENOG INVALIDITETA STANARA, i to:

- za utvrđeni postotak invaliditeta do 50%, 1 bod

- za utvrđeni postotak invaliditeta od 50 – 80 %, 3 boda

- za utvrđeni postotak invaliditeta iznad 80%, 5 bodova

U slučaju da u istoj zgradi ima više osoba s utvrđenim različitim postotkom invaliditeta, broj bodova neće se dodjeljivati za svaki pojedinačni postotak, već će se kao kriterij bodovanja uzeti postotak invaliditeta koji nosi najveći broj bodova iz ovog kriterija.

Nakon izvršenog bodovanja Povjerenstvo utvrđuje prijedlog rang - liste.

Redoslijed upisanih prijavitelja na prijedlogu rang - liste utvrđuje se na osnovi ukupnog zbroja bodova po pojedinim kriterijima za svaku pojedinu prijavu.

Ukoliko dva ili više prijavitelja ostvare jednak broj bodova, prednost na rang - listi ima onaj prijavitelj koji je ranije dostavio prijavu.

Nakon utvrđenog prijedloga rang – liste Upravni odjel će prema redoslijedu na prijedlogu rang liste pozivati podnositelje prijava radi zaključivanja predugovora o dodjeli financijske potpore za radove ugradnje dizala.

Ako se pojedini podnositelj prijave ne odazove pozivu u roku od osam dana od dana dostave poziva, smatrat će se da je odustao, te će Upravni odjel pozvati sljedećeg po redoslijedu na prijedlogu rang - liste.

Predugovori će se potpisivati do isteka sredstava Javnog poziva.

Na temelju zaključenih predugovora, konačni redoslijed na rang listi utvrđuje Gradonačelnik.

Rang - lista donosi se za razdoblje od jedne proračunske godine i biti će objavljena na web stranici Grada Splita.

Podnositelji prijava koji su uvršteni na rang listu, nakon završetka radova ugradnje dizala, s Gradom će zaključiti ugovore o dodjeli potpore za radove ugradnje dizala u kojima će se između Korisnika potpore i Grada utvrditi međusobna prava i obveze.

Osobni podaci prikupljeni za potrebe provedbe ovoga Javnog poziva služe samo u svrhu provedbe istoga i neće se javno objavljivati.

PROČELNIK

Damir Ordulj, dipl.ing